CELEX: 62012CA0523
Language: el
Date: 2013-12-12 00:00:00
Title: Υπόθεση C-523/12: Απόφαση του Δικαστηρίου (έβδομο τμήμα) της 12ης Δεκεμβρίου 2013 [αίτηση του Tribunale amministrativo regionale per la Puglia (Ιταλία) για την έκδοση προδικαστικής αποφάσεως] — Dirextra Alta Formazione srl κατά Regione Puglia (Προδικαστική παραπομπή — Ελεύθερη παροχή υπηρεσιών — Κρατικές επιδοτήσεις συγχρηματοδοτούμενες από το Ευρωπαϊκό Κοινωνικό Ταμείο για φοιτητές εγγεγραμμένους σε πρόγραμμα εξειδικεύσεως μεταπτυχιακών σπουδών — Τοπική κανονιστική ρύθμιση σκοπούσα στη βελτίωση του τοπικού επιπέδου εκπαιδεύσεως, η οποία εξαρτά τη χορήγηση υποτροφιών από προϋποθέσεις που αφορούν τους φορείς που οργανώνουν τις μεταπτυχιακές σπουδές — Προϋπόθεση πείρας δέκα συναπτών ετών)

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/15
            
         Απόφαση του Δικαστηρίου (έβδομο τμήμα) της 12ης Δεκεμβρίου 2013 [αίτηση του Tribunale amministrativo regionale per la Puglia (Ιταλία) για την έκδοση προδικαστικής αποφάσεως] — Dirextra Alta Formazione srl κατά Regione Puglia
   (Υπόθεση C-523/12) (1)
   
   (Προδικαστική παραπομπή - Ελεύθερη παροχή υπηρεσιών - Κρατικές επιδοτήσεις συγχρηματοδοτούμενες από το Ευρωπαϊκό Κοινωνικό Ταμείο για φοιτητές εγγεγραμμένους σε πρόγραμμα εξειδικεύσεως μεταπτυχιακών σπουδών - Τοπική κανονιστική ρύθμιση σκοπούσα στη βελτίωση του τοπικού επιπέδου εκπαιδεύσεως, η οποία εξαρτά τη χορήγηση υποτροφιών από προϋποθέσεις που αφορούν τους φορείς που οργανώνουν τις μεταπτυχιακές σπουδές - Προϋπόθεση πείρας δέκα συναπτών ετών)
   2014/C 45/27
   Γλώσσα διαδικασίας: η ιταλική
   
      Αιτούν δικαστήριο
   
   Tribunale amministrativo regionale per la Puglia (Ιταλία)
   
      Διάδικοι στην υπόθεση της κύριας δίκης
   
   Dirextra Alta Formazione srl
   
      κατά
   
   Regione Puglia
   
      Αντικείμενο
   
   Αίτηση προδικαστικής αποφάσεως — Tribunale Amministrativo Regionale per la Puglia — Ερμηνεία των άρθρων 56, 101 και 107 ΣΛΕΕ — Ερμηνεία των άρθρων 9 και 10 της Συμβάσεως για την Προάσπιση των Δικαιωμάτων του Ανθρώπου και των Θεμελιωδών Ελευθεριών και των άρθρων 11 και 14 του Χάρτη των Θεμελιωδών Δικαιωμάτων της Ευρωπαϊκής Ένωσης — Αρχές της αναλογικότητας και της απαγορεύσεως των διακρίσεων — Κρατικές επιδοτήσεις συγχρηματοδοτούμενες από το Ευρωπαϊκό Κοινωνικό Ταμείο, υπέρ των εγγεγραμμένων για μεταπτυχιακές σπουδές φοιτητών — Τοπική κανονιστική ρύθμιση σκοπούσα στη βελτίωση του τοπικού επιπέδου εκπαιδεύσεως και εξαρτώσα τη χορήγηση υποτροφιών για σπουδές από το επίπεδο επαγγελματισμού των φορέων οι οποίοι διοργανώνουν τις μεταπτυχιακές σπουδές — Φορέας διαθέτων μεν την απαιτούμενη πείρα ως προς τον αριθμό των πραγματοποιηθεισών ωρών διδασκαλίας αλλά όχι σύμφωνα με τον προβλεπόμενο τρόπο και χρόνο
   
      Διατακτικό
   
   Το άρθρο 56 ΣΛΕΕ έχει την έννοια ότι δεν αντιτίθεται σε εθνική διάταξη όπως η επίμαχη στην υπόθεση της κύριας δίκης, η οποία απαιτεί οι οργανισμοί τριτοβάθμιας εκπαιδεύσεως στους οποίους σκοπεύουν να εγγραφούν οι φοιτητές που ζητούν τοπική υποτροφία, χρηματοδοτούμενη ιδίως από το Ευρωπαϊκό Κοινωνικό Ταμείο, να αποδεικνύουν δεκαετή πείρα, όταν οι οργανισμοί αυτοί δεν είναι αναγνωρισμένα από το εθνικό δίκαιο πανεπιστήμια ούτε οργανισμοί που απονέμουν master με πιστοποίηση.
   
      (1)  ΕΕ C 32 της 2.2.2013.